**Iubito...**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubito, dragostea m-a copleșit,

Ți-am cumpărat acest inel s-o consfințească

Cu toate că acum sunt rătutit

Sper gânduri bune-acesta să-ți trezească.

Întâmplător ne-am întâlnit

La coadă stând să cumpărăm covrigi,

Te-am remarcat atunci subit -

Ți-am dat o sfoară ca să nu te frigi.

Emoționată, însă ronțăind

Mi-ai mulțumit zâmbind fermecător,

Eu te-am privit cu mare jind

Și-am ronțăit la rându-mi cu mult spor.

Te-am invitat la suc și-ai vrut -

Credeam că m-am născut a doua oară,

Dar pentru tine m-am temut

Când a-nceput subit să plouă-afară.

Aveam umbrelă, și gândind:

Doamne, mi-ai dat un mare avantaj!

Spre casă amândoi pășind,

Să te sărut cum să îmi fac curaj?

E-un an și nu exagerez,

Noi ne iubim sublim, ca-ntâia oară.

Lăngă inel eu anexez...

Și un covrig rotund, legat cu sfoară!